Þá kemur alls konar ruglingur til sögunnar . Samkvæmt orðabókinni , sem er eins og hver annar hæstiréttur , þýðir ártíð dánardægur eða dánarafmæli . Árið 1961 héldu menn upp á 150 ára afmæli Jóns Sigurðssonar , svo dæmi sé nefnt . En árið 1979 voru liðin 100 ár frá fráfalli Jóns . Þá héldu menn upp á hundruðustu ártíð hans . Margir segja hundrað ára ártíð . Er það ekki hálfgerður bögglingur ? Og nú eru enn tímamót framundan . Þann 17. júní á næsta ári eru liðin 200 ár frá fæðingu Jóns Sigurðssonar . Hvort skyldum við þá minnast tvö hundruðustu ártíðar , tvö hundruð ára ártíðar eða bara 200 ára afmælis frelsisforingjans ?